Document ID: /roh_data/filtered/fineweb-2-filterrobots_roh.jsonl.gz/67183

La surfatscha da prads da far fain vegnia adina pli gronda, cunquai ch’i dettia adina pli paucs purs, di Gion Beeli. Ils manaschis creschian pia, uschia ch’il singul pur n’haja gnanc plaz en clavà per tut il fain.
Insumma èn las ballas da silo pli praticas, pertge la blera lavur fa la maschina da ballas: ella rimna il fain, pressegia el, metta enturn ina rait e la fin finala il plastic clar-verd.
Problem dal plastic
E tar il plastic entschaiva era il problem da las ballas da silo: Mintga balla da silo è zugliada en in plastic che paisa circa 2 kilos. Dismetter il plastic sin moda convenziunala, q.v.d. brischar il plastic, n’è dentant betg bun per l’ambient.
Project da pilot
I dat dentant è la pussaivladad da reciclar la folia. In project da pilot persuenter è gia vegnì lantschà en il Grischun central. En Surselva n’èsi dentant anc betg uschè lunsch.